Franči

Franči (; vienskaitlī francūzis vai francūziete) ir romāņu tauta un Francijas nācija. Etnonīms cēlies no rietumģermāņu cilšu franku nosaukuma, precīzāk tās franku daļas, kas apdzīvoja Romas impērijas Gallijas novadu tās beigu posmā.

Saskaņā ar 1789. gadā Franču revolūcijas gaitā pieņemto un joprojām spēkā esošo Francijas konstitūciju, par frančiem uzskatāmi visi Francijas pilsoņi neatkarīgi no to tautības, rases vai reliģijas.

 Vēsture 
Franču tautības un Francijas valsts veidošanās aizsākās jau agrīnos viduslaikos. Saskaņā ar 843. gadā starp Karolingu dinastijas pārstāvjiem noslēgto Verdenas līgumu Franku Karalisti sadalīja Kārļa Lielā mazdēlu vidū. Franku Karalistes rietumu daļu piešķīra Luija Dievbijīgā dēlam Kārlim Plikgalvim, tajā izveidojot Rietumfranku valsti, ko uzskata par mūsdienu franču un Francijas valsts pirmsākumu.

Franču tauta izveidojās kā dažādu etnisko un kultūras grupu saplūsmes rezultāts Rietumfranku teritorijā. Svarīga loma bija romāņu iedzīvotājiem, kas bija palikuši pēc Romas impērijas sabrukuma, kā arī galliem, kuri pirms tam bija šīs teritorijas pamatiedzīvotāji. Ar laiku šīs tautas sajaucās ar ieceļojošajiem frankiem — ģermāņu cilti, kas deva nosaukumu gan tautai, gan valstij. Nozīmīgu ietekmi uz franču tautas identitātes veidošanos atstāja arī tautas latīņu valodas pārmantošana, kas ar laiku attīstījās par vecfranču valodu. Kultūras un politiskā konsolidācija, ko veicināja Katoliskās baznīcas ietekme, kā arī centralizētās monarhijas nostiprināšanās, vēl vairāk vienoja dažādos reģionus un veicināja vienotas franču tautas apziņas rašanos.

 Franču skaita izmaiņas Latvijā pēc tautas skaitīšanu datiem (1897—2011) 
  Deklarētā tautība !! 1897!! 1920 !! 1925 !! 1930 !! 1935 !! 1959 !! 1970 !! 1979 !! 1989 !! 2000 !! 2011 franči 413 160 214 211 182 28 25 24 13 51 113

 Atsauces 

 Ārējās saites 


Kategorija:Eiropas tautas
Kategorija:Romāņi